«Ҳара ЕАР аҿы имҩаҧгаз абжьыҭираан Қырҭтәыла Украина иазааанарҧшыз адгылара ҳаҭыр ақәаҳҵоит. Урыстәыла аҿагылара шышәцәыуадаҩу еилаҳкаауеит, аха, асанкциақәа алҵшәа рхылҵырц азыҳәан, асанкциақәа рынагӡара еиқәшәыршәарц ҳшәыҳәоит», — иҳәеит адәныҟатәи аполитикеи ашәарҭадареи азҵаарақәеи рзы Евроеидгыла Иреиҳаӡоу ахаҭарнак Жозеп Боррель.
Жозеп Боррель ажурналистцәа ирзеиҭеиҳәеит Қырҭтәыла аҧыза-министр Иракли Ҕарибашвилии иареи реиҧылареи, Евроеидгыла алаларазы Қырҭтәыла иҟанаҵаз азыҳәамҭеи, Урыстәыла адлара амзызла импыҵахалоу Цхинвалтәи арегион аҿы имҩаҧгаз ареферендуми иазкны.
Боррель даҽазнык ишьақәирҕәҕәеит Евроеидгыла Қырҭтәыла ахьыҧшымреи аҵакырадгьылтә акзаареи ишадагыло.